**บันทึกข้อตกลงทางวิชาการ**

 **เพื่อการจัดการศึกษาด้านอาชีวศึกษา**

 **ระหว่าง**

 **วิทยาลัยเทคโนโลยีชนะพลขันธ์ นครราชสีมา กับบริษัท วาวา แพค จำกัด**

****

**บันทึกข้อตกลงนี้ทำขึ้นระหว่าง**

วิทยาลัยเทคโนโลยีชนะพลขันธ์ นครราชสีมา โดย นางพรรทิพา เจริญวงศ์ ตำแหน่งผู้อำนวยการวิทยาลัยเทคโนโลยีชนะพลขันธ์ ตั้งอยู่เลขที่๗๗/๑ หมู่ ๔ ถนนมิตรภาพ ตำบลบ้านใหม่ อำเภอเมือง จังหวัดนครราชสีมา ๓๐๐๐๐ ซึ่งต่อไปนี้เรียกว่า**สถานศึกษา**ฝ่ายหนึ่งกับ บริษัท วาวา แพคจำกัดโดย นางธนาวดี หิริสัจจะตำแหน่ง ผู้จัดการฝ่ายบุคคลและธุรการ ตั้งอยู่เลขที่๕๒/๑ หมู่ ๓ ตำบลสีคิ้ว อำเภอสีคิ้ว จังหวัดนครราชสีมา ๓๐๑๔๐ ซึ่งต่อไปนี้ในบันทึกข้อตกลงเรียกว่า **สถานประกอบการ** อีกฝ่ายหนึ่ง

โดยที่วิทยาลัยเทคโนโลยีชนะพลขันธ์ นครราชสีมา เป็นสถานศึกษาสังกัดสำนักงานคณะกรรมการการอาชีวศึกษากระทรวงศึกษาธิการ และมีเจตนารมณ์ร่วมกันในการจัดการอาชีวศึกษา

ระบบทวิภาคีและฝึกประสบการณ์วิชาชีพเพื่อผลิตบุคลากรในระดับประกาศนียบัตรวิชาชีพ(ปวช.)

ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ และประเภทวิชาช่างอุตสาหกรรม

โดยมุ่งเน้นให้ผู้เรียนได้รับความรู้ ทักษะและประสบการณ์จริงจากสถานประกอบการ ทั้งสองฝ่ายได้

ทำบันทึกข้อตกลงความร่วมมือทางวิชาการ โดยการจัดการเรียนการสอนหลักสูตรประกาศนียบัตรวิชาชีพ (ปวช. ) และหลักสูตรประกาศนียบัตรวิชาชีพชั้นสูง (ปวส.)สาขาวิชาการบัญชีสาขาวิชาการตลาด สาขาวิชาการจัดการโลจิสติกส์ สาขาวิชาช่างไฟฟ้า สาขาวิชาช่างยนต์ สาขาวิชาเทคโนโลยีคอมพิวเตอร์ สาขาวิชาเทคโนโลยีสารสนเทศ โดยให้นักเรียนนักศึกษาได้ฝึกปฏิบัติงานในสถานประกอบการและส่งเสริมสนับสนุนให้นักเรียน นักศึกษาได้พัฒนาการเรียนรู้จากประสบการณ์จริงโดยมีรายละเอียดข้อตกลงดังนี้

**ข้อ ๑. วัตถุประสงค์**

 เพื่อประสานความร่วมมือในการจัดการอาชีวศึกษา โดยร่วมกันจัดการเรียนการสอนให้แก่นักเรียน นักศึกษาสาขาวิชาการบัญชี สาขาวิชาการตลาด สาขาวิชาการจัดการโลจิสติกส์ สาขาวิชาช่างไฟฟ้า สาขาวิชาช่างยนต์ สาขาวิชาเทคโนโลยีคอมพิวเตอร์ สาขาวิชาเทคโนโลยีสารสนเทศ เพื่อผลิตและพัฒนากำลังคนให้สอดคล้องกับพระราชบัญญัติการศึกษาแห่งชาติ นโยบายของรัฐบาลและความต้องการของสถานประกอบการ

**ข้อ ๒. สถานที่ดำเนินการ**

 วิทยาลัยและสถานประกอบการกำกับดูแลทั้งสองฝ่าย

**ข้อ ๓. ความรับผิดชอบของแต่ละฝ่าย**

 **๓.๑ ความรับผิดชอบของ “สถานศึกษา”**

 ๓.๑.๑ จัดครู นักเรียน นักศึกษา เข้ารับฟังการบรรยายความรู้เกี่ยวกับเทคนิควิธีการใหม่ๆ
และจัดส่งนักเรียนนักศึกษาเข้าร่วมฝึกอาชีพตามหลักสูตร

 ๓.๑.๒ จัดครูผู้ประสานงานความร่วมมือกับสถานประกอบการ เพื่อเป็นคณะทำงานตามโครงการความร่วมมือโดยร่วมกันพัฒนาหลักสูตร พัฒนาสื่อการเรียนการสอน ให้มีความทันสมัยและสอดคล้องกับการเปลี่ยนแปลงของวิทยาการและเทคโนโลยีใหม่ๆ และนำเสนอผลการดำเนินงานให้ฝ่ายบริหารรับทราบเป็นระยะ

 ๓.๑.๓ จัดครูนิเทศการฝึกอาชีพของนักเรียนนักศึกษา ให้เป็นไปตามหลักสูตร ตามกฎระเบียบข้อบังคับของสถานประกอบการและของสถานศึกษาอย่างน้อยเดือนละ ๑ ครั้งและประเมินผลการฝึกอาชีพตามหลักสูตร

 ๓.๑.๔ ร่วมเสนอแนะแนวทางการดำเนินงาน ร่วมประชุม วางแผน จัดระบบ ระเบียบ และ
จัดกิจกรรมอื่นๆ ตามที่ทั้งสองฝ่ายจะให้ความช่วยเหลือสนับสนุนซึ่งกันและกันเพื่อพัฒนากำลังคน อย่างมีประสิทธิภาพและให้การดำเนินงานบรรลุตามวัตถุประสงค์ของข้อตกลงความร่วมมือ

 **๓.๒ ความรับผิดชอบของ “สถานประกอบการ”**

 ๓.๒.๑สนับสนุนด้านวิชาการโดยจัดให้บุคลากรที่มีความรู้ ความสามารถ ในหน่วยงานร่วมสนับสนุน ร่วมพัฒนาหลักสูตร พัฒนาสื่อการเรียนสาขาวิชาการบัญชี สาขาวิชาการตลาด สาขาวิชาการจัดการโลจิสติกส์ สาขาวิชาช่างไฟฟ้า สาขาวิชาช่างยนต์ สาขาวิชาเทคโนโลยีคอมพิวเตอร์ สาขาวิชาเทคโนโลยีสารสนเทศ ให้มีความทันสมัยและสอดคล้องกับการเปลี่ยนแปลงของวิทยาการและเทคโนโลยีใหม่ๆ ร่วมกับสถานศึกษา

 ๓.๒.๒จัดผู้ควบคุมดูแลการฝึกอาชีพและ/หรือจัดครูฝึกเพื่อสอนงาน แนะนำให้คำปรึกษาแก่นักเรียนนักศึกษา ให้เป็นไปตามหลักสูตรและรายงานผลการดำเนินงานให้ฝ่ายบริหารรับทราบเป็นระยะ

 ๓.๒.๓ ประเมินผลการฝึกอาชีพของนักเรียน นักศึกษา ตามหลักสูตร

 ๓.๒.๔ ออกใบรับรองให้แก่นักเรียน นักศึกษาที่ผ่านเกณฑ์ตามหลักสูตร

 ๓.๒.๕ ให้ค่าตอบแทนและสวัสดิการต่างๆ ตามที่ตกลงกัน

 ๓.๒.๖ ร่วมประชุม วางแผน จัดระบบ กำหนดระเบียบ ปรับปรุงหลักสูตร เสนอแนะแนวทางการดำเนินงาน ประเมินผลและอื่นๆ เพื่อประโยชน์ต่อการพัฒนากำลังคนที่ครบวงจรเข้าสถานประกอบการอย่างมีประสิทธิภาพ และให้การดำเนินงานบรรลุตามวัตถุประสงค์ของข้อตกลงความร่วมมือ

 ๓.๒.๗ จัดบุคลากรผู้เชี่ยวชาญบรรยายให้ความรู้ ความเข้าใจ และอำนวยความสะดวก ในการเข้าศึกษาดูงานด้านเทคนิควิธีการต่างๆ สนับสนุนสถานที่เข้าฝึกอบรม ฝึกปฏิบัติงานของครูและนักเรียน นักศึกษา ในหน่วยงานสังกัดสถานศึกษา

**ข้อ ๔. ระยะเวลาความร่วมมือ**

 บันทึกข้อตกลงนี้มีผลนับแต่วันที่ทั้งสองฝ่ายได้ลงนามในบันทึกข้อตกลงเป็นต้นไป

**ข้อ ๕. การเปลี่ยนแปลงและการยกเลิกบันทึกข้อตกลง**

 หากฝ่ายใดฝ่ายหนึ่ง หรือทั้งสองฝ่ายมีความประสงค์จะแก้ไขรายละเอียดในบันทึกข้อตกลง
ทางวิชาการ ให้แจ้งอีกฝ่ายหนึ่งทราบ และเมื่อทั้งสองฝ่ายพิจารณาตกลงเห็นชอบร่วมกันในการแก้ไข ให้จัดทำเป็นบันทึกข้อตกลงเพิ่มเติมเป็นลายลักษณ์อักษร และให้มีผลบังคับใช้นับตั้งแต่วันที่ทั้งสองฝ่ายได้ลงนามในบันทึกข้อตกลงเพิ่มเติมนั้น

 หากฝ่ายใดฝ่ายหนึ่งหรือทั้งสองฝ่ายมีความประสงค์จะยกเลิกบันทึกข้อตกลง ให้แจ้งอีกฝ่ายหนึ่งทราบล่วงหน้าเป็นลายลักษณ์อักษรมีระยะเวลาไม่น้อยกว่า ๖๐ วัน (หกสิบวัน)

**ข้อ ๖. การแสดงเจตนารมณ์และความตั้งใจของทั้งสองฝ่าย**

เพื่อเป็นการแสดงเจตนารมณ์และความตั้งใจของทั้งสองฝ่าย ในการดำเนินงานตามบันทึกข้อตกลงความร่วมมือนี้จึงได้ลงนามร่วมกัน เมื่อวันที่ ๖ กุมภาพันธ์ ๒๕๖๑ณ วิทยาลัยเทคโนโลยีชนะพลขันธ์

นครราชสีมา

**วิทยาลัยเทคโนโลยีชนะพลขันธ์ นครราชสีมา บริษัท วาวา แพค จำกัด**

ลงชื่อ ............................................................. ลงชื่อ..........................................................

 (นางพรรทิพา เจริญวงศ์) ( นางธนาวดี หิริสัจจะ)

 ผู้อำนวยการวิทยาลัยเทคโนโลยีชนะพลขันธ์ ผู้จัดการฝ่ายบุคคลและธุรการ

ลงชื่อ ...................................................พยาน ลงชื่อ .................................................พยาน
 (นางดุษฎี มั่นกิจ) (นายมารุตพงษ์ เพิดขุดทด)

 รองผู้อำนวยการฝ่ายวิชาการ เจ้าหน้าที่สรรหาว่าจ้างและฝึกอบรม

ลงชื่อ...................................................พยาน ลงชื่อ...............................................พยาน

 (นางจิราภรณ์ ทองสุ) ( นายสนอง มีทุกดวง)

 หัวหน้าฝ่ายวิชาการช่างอุตสาหกรรม หัวหน้าแผนกกฎระเบียบ